TRUE ตัดขาย DIF ออก 2.82% เหลือถือ 20.56%
TRUE ขายกองทุน DIF จำนวน 300 ล้านหน่วย สัดส่วนประมาณ 2.82% โดยจะเหลือถือในสัดส่วน 20.56%
TRUE ขายกองทุน DIF จำนวน 300 ล้านหน่วย สัดส่วนประมาณ 2.82% โดยจะเหลือถือในสัดส่วน 20.56%
1 มิ.ย. 2565

บริษัท ทรู คอร์ปอเรชั่น จำกัด (มหาชน) หรือ TRUE เปิดเผยว่า วันที่ 1 มิถุนายน 2565 บริษัทฯได้ขายหน่วยลงทุนในกองทุนรวมโครงสร้างพื้นฐานโทรคมนาคม ดิจิทัล (DIF) จำนวน 300 ล้านหน่วยให้แก่นักลงทุน โดยที่มาของการกำหนดราคาจำหน่ายหน่วยลงทุนนั้นได้พิจารณาจากการสำรวจความต้องการซื้อหลักทรัพย์ของนักลงทุน (book building)
ทั้งนี้ การขายหน่วยลงทุนดังกล่าวคิดเป็นสัดส่วนประมาณ 2.82% ของจำนวนหน่วยลงทุนทั้งหมดในกองทุน โดยหลังจากการขายหน่วยลงทุนแล้ว กลุ่มบริษัทฯ จะถือหน่วยลงทุนในสัดส่วน ประมาณ 20.56% ของจำนวนหน่วยลงทุนทั้งหมดในกองทุน
 